Skagerak Group ser overtagelsen som et skridt på vejen mod en langsigtet strategiplan. Koncernens administrerende direktør Iver Espersen oplyser, at der udelukkende er tale om køb af Pelagic Skagens aktiver, og ikke af det gamle selskab. - Vi har således på ingen måde overtaget det gamle selskabs mange forpligtelser og næste skridt er en grundig analyse af aktiver og varelagre. På grundlag af denne analyse vil vi træffe beslutning om det videre forløb, siger han til NORDJYSKE. Under Pelagic Skagens gik konkurs midt i januar i år med et akkumuleret underskud på 51 mio. kr. for årene 2007-2009. Konkursen betød, at 15 funktionærer og op til 75 timelønnede mistede deres job.
Aktiverne i den konkursramte Pelagic Skagen er overtaget af Skagerak Group.